Beroperasi hanya 12 jam
ALEXANDRA LORNA KUCHING: Jawatankuasa Pengurusan Bencana Negeri (JPBN) memutuskan semua
pasar raya besar (hypermarket), pasar raya, pasar, kedai kopi, klinik swasta,
restoran, kedai-kedai serbaneka 24 jam dan stesen minyak di Sarawak perlu
menutup operasi dari jam 7.00 malam hingga 7.00 pagi setiap hari. JPBN berkata arahan ini akan berkuatkuasa dari 24 Mac 2020 hingga 31 Mac,
2020. “Arahan ini adalah perlu untuk dikuatkuasakan bagi menghentikan
pergerakan awam yang masih sesak di tempat-tempat tertentu. “Dan arahan ini akan dilaksanakan di seluruh negeri,” jelasnya
dalam satu kenyataan media selepas mesyuarat harian JPBN yang dipengerusikan
oleh Timbalan Ketua Menteri merangkap pengerusi JPBN Datuk Amar Douglas Uggah. Kata kenyataan itu, arahan tersebut tidak akan menjejaskan semua pihak yang
membantu dalam penguatkuasaan operasi semasa seperti polis, tentera, pekerja
perubatan dan pegawai imigresen. “Keperluan baharu ini adalah satu lagi strategi jawatankuasa untuk
mengekang Covid-19 daripada merebak selanjutnya,” ujar beliau  Beliau berkata mengenai isu lain, semua pasar raya, pasar raya besar,
pasar, farmasi dan klinik swasta kini harus mempraktikan jarak sosial (social
distancing) di premis masing-masing. “Pihak polis akan melakukan pemeriksaan untuk pelaksanaan itu secara
rawak. “Pemilik premis juga dinasihatkan untuk melakukan pemeriksaan suhu
pada pelanggan mereka dan menyediakan cecair pembasmi kuman (hand
sanitizer),” jelasnya. 
See author's posts
